《余吏部谪琼侨寓苍梧次谢大巡韵》
明代·钟芳

身世升沉信所遭，立朝危论属贤豪。波颓正藉千钧力，凤去还修五色毛。

到海岂能忘魏阙，吊湘聊自托离骚。名传吏部潮阳旧，天柱同撑碧汉高。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。